**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos Suaugusiųjų gimnazijos NUOSTATŲ PATVIRTINIMO“ PROJEKTO**

**1. Projekto rengimą paskatinusios priežastys.**

Šis sprendimo projektas parengtas, siekiant patvirtinti atnaujintus Klaipėdos suaugusiųjų gimnazijos nuostatus.

**2. Parengto projekto tikslai ir uždaviniai.**

Sprendimo projekto tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**3. Kaip šiuo metu yra teisiškai reglamentuojami projekte aptarti klausimai.**

Šis sprendimo projektas parengtas, vykdant Klaipėdos miesto savivaldybės bendrojo ugdymo mokyklų tinklo pertvarkos 2016-2020 metų bendrojo plano, patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119, priedo 1.2.16 papunktį. Pagal šią priemonę bus užbaigta Klaipėdos suaugusiųjų gimnazijos vidaus struktūros pertvarka iš suaugusiųjų į suaugusiųjų ir jaunimo gimnaziją. Nuo 2019-09-01 šioje gimnazijoje bus formuojamos 5–10 jaunimo klasės gimnazijos Jaunimo klasių skyriuje.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu tvirtinamuose Klaipėdos suaugusiųjų gimnazijos nuostatuose nurodoma, kad Klaipėdos suaugusiųjų gimnazijoje veiks struktūrinis padalinys – Jaunimo klasių skyrius. Jaunimo klasių mokiniai bus ugdomi pagal pagrindinio ugdymo programą. Taip pat nuostatuose tikslinami teiginiai, susiję su Lietuvos Respublikos valstybės ir savivaldybių įstaigų darbuotojų darbo apmokėjimo įstatymo ir Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194, pakeitimais, įtvirtinami gimnazijos bendruomenės susitarimai, susiję su gimnazijos tarybos, mokinių ir tėvų savivaldos institucijų veikla.

Atnaujinti Klaipėdos suaugusiųjų gimnazijos nuostatai paruošti, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

Patvirtinus šį sprendimo projektą Klaipėdos mieste bus užtikrinamas planingas savivaldybės bendrojo ugdymo mokyklų tinklo formavimas, Klaipėdos suaugusiųjų gimnazijos nuostatai atitiks teisės aktus.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų sprendimui įgyvendinti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia. Gimnazija padengs išlaidas, susijusias su pakeistų nuostatų įregistravimu.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Klaipėdos miesto savivaldybės administracija ir Klaipėdos suaugusiųjų gimnazijos direktorė Daiva Križinauskaitė.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 2 lapai.

2. Klaipėdos miesto savivaldybės tarybos 2014 m. balandžio 30 d. sprendimo Nr. T2-91 „Dėl biudžetinių įstaigų Klaipėdos Naujakiemio ir Klaipėdos Salio Šemerio suaugusiųjų gimnazijų reorganizavimo“ 2.2 papunkčio išrašas, 9 lapai.

Švietimo skyriaus vedėja Laimai Prižgintienė